ประกาศกรมศิลปากรประกาศกรมศิลปากรเรื่อง กำหนดหลักเกณฑ์ วิธีการและเงื่อนไขการผลิต การค้าหรือมีไว้ในสถานที่ทำการค้าซึ่งสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียม เพื่ออนุวัตตามประกาศกระทรวงศึกษาธิการเรื่อง โบราณวัตถุหรือศิลปวัตถุที่ควบคุมการทำเทียมตามมาตรา ๑๘ ทวิ วรรคหนึ่งแห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ฉะนั้น อาศัยอำนาจตามความในมาตรา๑๘ ทวิ วรรคสอง แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ แก้ไขเพิ่มเติมโดยพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕อธิบดีกรมศิลปากรจึงกำหนดหลักเกณฑ์และเงื่อนไขการผลิต การค้า หรือมีไว้ในสถานที่ทำการค้าซึ่งสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียมดังต่อไปนี้ข้อ ๑ผู้ใดประสงค์จะผลิตสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียมไม่ว่าจะทำเพื่อการค้าหรือไม่ต้องปฏิบัติตามหลักเกณฑ์ ดังนี้(๑) ประทับคำต่อไปนี้ลงในเนื้อของสิ่งเทียมโบราณวัตถุหรือสิ่งเทียมศิลปวัตถุในที่เห็นได้ง่าย(ก) สิ่งเทียมโบราณวัตถุหรือสิ่งเทียมศิลปวัตถุที่เป็นพระพุทธรูปรูปเคารพในพระพุทธศาสนาและเทวรูป ให้ประทับคำว่า จำลอง(ข) สิ่งเทียมโบราณวัตถุหรือสิ่งเทียมศิลปวัตถุอื่นให้ประทับคำว่าสิ่งเทียม(๒) ขนาดของสิ่งเทียมโบราณวัตถุหรือสิ่งเทียมศิลปวัตถุที่จะผลิตต้องมีขนาดแตกต่างโดยให้เล็กหรือใหญ่กว่าของจริงไม่น้อยกว่าร้อยละยี่สิบห้าข้อ ๒ ให้ผู้ที่ผลิตตามข้อ ๑แจ้งรายการสิ่งที่ตนจะผลิตต่ออธิบดีกรมศิลปากร ณ สำนักโบราณคดีและพิพิธภัณฑสถานแห่งชาติหรือพิพิธภัณฑสถานแห่งชาติที่ตั้งอยู่ในส่วนภูมิภาคไม่น้อยกว่าสามสิบวันก่อนการผลิตตามแบบแนบท้ายประกาศนี้ พร้อมด้วยหลักฐานเอกสารดังนี้(๑) สำเนาบัตรประจำตัว(๒) สำเนาทะเบียนบ้าน(๓) สำเนาหนังสือรับรองการจดทะเบียนนิติบุคคล หรือใบทะเบียนพาณิชย์จากกระทรวงพาณิชย์กรณีบุคคลธรรมดา (ถ้ามี)(๔) แผนที่สังเขปแสดงที่ตั้งของสถานที่ผลิต(๕) แบบหรือหุ่นต้นแบบ(๖) บัญชีแสดงรายการและปริมาณของสิ่งเทียมโบราณวัตถุหรือสิ่งเทียมศิลปวัตถุที่จะทำเทียมในกรณีที่เป็นการผลิตสิ่งเทียมโบราณวัตถุหรือสิ่งเทียมศิลปวัตถุเพิ่มเติมให้ยื่นหลักฐานเอกสารตามที่กำหนดไว้ใน(๔) (๕) และ (๖)แบบหรือหุ่นต้นแบบใน (๕) ต้องได้รับความเห็นชอบจากกรมศิลปากรก่อนและผู้ผลิตต้องผลิตตามแบบหรือหุ่นต้นแบบที่ได้รับความเห็นชอบแล้วข้อ ๓เมื่อผู้ผลิตได้ผลิตสิ่งเทียมโบราณวัตถุหรือสิ่งเทียมศิลปวัตถุตามที่แจ้งไว้ในข้อ๒ แล้ว ให้แจ้งอธิบดีกรมศิลปากร ณ สำนักโบราณคดีและพิพิธภัณฑสถานแห่งชาติ หรือพิพิธภัณฑสถานแห่งชาติที่ตั้งอยู่ในส่วนภูมิภาคภายในสามสิบวันนับแต่วันที่ผลิตเสร็จพร้อมส่งภาพถ่ายสิ่งเทียมโบราณวัตถุหรือสิ่งเทียมศิลปวัตถุขนาด ๕ x๗ นิ้ว จำนวน ๓ ชุด (๑ ชุด ประกอบด้วยภาพถ่ายด้านหน้าด้านหลัง ด้านซ้าย ด้านขวา)ข้อ ๔ผู้ใดประสงค์จะค้าหรือมีไว้ในสถานที่ทำการค้าซึ่งสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียมต้องแจ้งให้อธิบดีกรมศิลปากรทราบ ณ สำนักโบราณคดีและพิพิธภัณฑสถานแห่งชาติหรือพิพิธภัณฑสถานแห่งชาติที่ตั้งอยู่ในส่วนภูมิภาค ไม่น้อยกว่าสามสิบวันก่อนค้าหรือมีไว้ในสถานที่ทำการค้าพร้อมด้วยหลักฐานเอกสาร ดังนี้(๑) เอกสารตามข้อ ๒ (๑) (๒) และ(๓)(๒) แผนที่สังเขปแสดงที่ตั้งของสถานที่ทำการค้าข้อ ๕ ให้ผู้ทำการค้าหรือมีไว้ในสถานที่ทำการค้าซึ่งสิ่งเทียมโบราณวัตถุหรือสิ่งเทียมศิลปวัตถุทำบัญชีรายการสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียมที่อยู่ในความครอบครองของตนและรักษาบัญชีนั้นไว้ณ สถานที่ดังกล่าวแบบบัญชีรายการสิ่งเทียมโบราณวัตถุหรือสิ่งเทียมศิลปวัตถุให้ใช้แบบบัญชีรายการของกรมศิลปากรข้อ ๖ ในกรณีที่มีการย้ายสถานที่ทำการผลิตสถานที่ทำการค้า หรือเลิกกิจการ ต้องแจ้งให้อธิบดีกรมศิลปากรทราบ ณสถานที่ที่ได้ยื่นไว้ตามข้อ ๒ หรือข้อ ๔ ภายในสิบห้าวันนับแต่วันย้ายสถานที่ผลิตหรือสถานที่ทำการค้าหรือเลิกกิจการแล้วแต่กรณีประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙ กันยายน พ.ศ. ๒๕๔๑นิคมมูสิกะคามะอธิบดีกรมศิลปากร[เอกสารแนบท้าย]๑. แบบแจ้งรายการเพื่อผลิตสิ่งเทียมโบราณวัตถุหรือสิ่งเทียมศิลปวัตถุที่ควบคุมการทำเทียม(ดูข้อมูลจากภาพกฎหมาย)พรพิมล/แก้ไข๒๗ มิถุนายน ๒๕๔๕สถาพร/ปรับปรุง๑๔พฤศจิกายน ๒๕๔๙[๑]ราชกิจจานุเบกษา.เล่ม ๑๑๕/ตอนที่ ๙๒ง/หน้า ๓๓/๑๗ พฤศจิกายน ๒๕๔๑